เรื่องร้องเรียน: พื้นที่ว่างเปล่าข้างหมู่บ้าน เวิร์ฟ เพชรเกษม 81   เรื่องดอกฤาษีหรือดอกธูป  ได้รับผลกระทบจากดอกธูปฤาษีปลิวกระจายเข้ามาในหมู่บ้านจำนวนมาก รวมถึงภายในบ้านเต็มไปด้วยดอกธูปสร้างความสกปรก ยากแก่การทำความสะอาดอาคารบ้านเรือน อีกทั้งกระทบสุขภาพและโรคอันเกี่ยวเนื่องกับทางเดินหายใจ ซึ่งแหล่งวัชพืชดังกล่าวอาจจะมาจากพื้นที่ว่างด้านข้างหลังรั้วหมู่บ้าน จึงใคร่ขอให้ทางสำนักงานเขต กำจัดพืชดังกล่าวหรือติดต่อเจ้าของพื้นที่เพื่อกำจัดต้นธูปฤาษีให้หมดไปอย่างถาวร (ทราบจากผู้อาศัยท่านอื่น ก็ได้รับผลกระทบเช่นกันใคร่ขอแนะนำวิธีการคือตัดทำลายให้ถึงหัวหรือเหง้าหรือไหลของต้นธูปฤาษี กรณีด้านล่างเป็นพื้นน้ำจะต้องตัดต่ำกว่าระดับน้ำ หากขึ้นบนดินต้องถอนรากถอนโคน) ทั้งนี้ต้นธูปฤาษีใช่จะมีแต่โทษเพียงอย่างเดียว ประโยชน์จากการทำปุ๋ยพืชสดหรือกากของลำต้นสามารถนำไปทำเป็นเชื้อเพลิงได้ จึงใคร่ขอให้เจ้าหน้าที่ที่เกี่ยวข้องจัดการปัญหานี้ด้วยค่ะ
การดำเนินการของเจ้าหน้าที่: ฝ่ายสิ่งแวดล้อม ฯ สำนักงานเขตหนองแขม ได้ตรวจติดตามเรื่องร้องเรียนดังกล่าวอย่างต่อเนื่อง ซึ่งจากการตรวจสอบพบว่า ดอกของธูปฤาษีได้ลดลงแล้ว และได้สอบถามผู้พักอาศัยบริเวณใกล้เคียง แจ้งว่า ดอกธูปฤาษีลดลง ไม่มีปลิวมาแล้ว ปัจจุบันไม่ได้รับความเดือดร้อน แต่อย่างไรก็ดี เจ้าหน้าที่จักติดตามตรวจสอบพื้นที่ดังกล่าวเป็นระยะๆ ต่อไป ทั้งนี้ หากผู้ร้องประสงค์จะแจ้งข้อมูลเพิ่มเติม สามารถแจ้งมาได้ที่ฝ่ายสิ่งแวดล้อม ฯ ทางหมายเลขโทรศัพท์ 024211227 ต่อ 7319 ได้โดยตรง ขอบคุณค่ะ
ความเห็นของผู้แจ้ง: ไม่เข้ามาตรวจสอบสถานที่ ที่เป็นปัญหา
พื้นที่: แขวงหนองค้างพลู เขตหนองแขม กรุงเทพมหานคร